Danas obilježavamo 63. rođendan naše škole.Ovo je prvi put poslije reintegracije ovog područja da u našoj školi nije upriličen prigodan kulturno-umjetinički program.Nažalost, redovna nastava i pripreme za priredbu su obustavljeni 12.03.2020. godine zbog pandemije virusa Covid-19. Dan naše škole obilježava se 1. aprila. To je dan kada je rođen bošnjački intelektualac,alim, Mustafa Busuladžić.

Busuladžić je rođen u mjestu Gorica kod Trebinja 01.04.1914. godine. Još kao trinaestogodišnji dječak započinje svoj put sticanja znanja. Mustafa je bio jedan od najistaknutijih muslimanskih pisaca u Bosni i Hercegovini. Ubijen je u Sarajevu, 29.06.1945. godine.

Mustafa Busuladžić živi kroz pera učenika naše škole. Danas će u prostorijama škole biti upriličena dodjela nagrada učenicima koji su napisali literarne radove na temu „Upoznajmo Mustafu“.

Nagrađeni učenici su:

1.Šljivar Ajla VI-1 (prva mjesto)

2.Kadrić Hamza IX-1 (drugo mjesto)

3.Mišut Elma VII-2 (treće mjesto)

Nagrade će preuzeti roditelji učenika.

Uposlenici škole će Dan škole obilježiti svečanom onlline sjednicom Nastavničkog vijeća, a povodom rođendana škole objavljen je školski list „Sedef“, te isti možete prelistati na web stranici škole.